CELEX: 62005TA0396
Language: et
Date: 2009-06-10 00:00:00
Title: Kohtuasi T-396/05 ja T-397/05: Esimese Astme Kohtu 10. juuni 2009 . aasta otsus — ArchiMEDES versus komisjon (Vahekohtuklausel — Linna hoonetekompleksi renoveerimist käsitlev leping — Ettemakstud summade osaline tagasimaksmine — Nõue kohustada komisjoni jääksummat välja maksma — Komisjoni vastuhagi — Tühistamishagi — Tagasinõudmise otsus — Võlateade — Lepingulised meetmed — Vastuvõetamatus — Nõuete tasaarvestus)

1.8.2009   
            
            
               ET
            
            
               Euroopa Liidu Teataja
            
            
               C 180/43
            
         Esimese Astme Kohtu 10. juuni 2009. aasta otsus — ArchiMEDES versus komisjon
   (Kohtuasi T-396/05 ja T-397/05) (1)
   
   (Vahekohtuklausel - Linna hoonetekompleksi renoveerimist käsitlev leping - Ettemakstud summade osaline tagasimaksmine - Nõue kohustada komisjoni jääksummat välja maksma - Komisjoni vastuhagi - Tühistamishagi - Tagasinõudmise otsus - Võlateade - Lepingulised meetmed - Vastuvõetamatus - Nõuete tasaarvestus)
   2009/C 180/79
   Kohtumenetluse keel: prantsuse
   
      Pooled
   
   
      Hageja: Architecture, microclimat, énergies douces — Europe et Sud SARL (ArchiMEDES) (Ganges, Prantsusmaa) (esindajad: advokaadid P.-P. Van Gehuchten, J. Sambon ja P. Reyniers)
   
      Kostja: Euroopa Ühenduste Komisjon (esindajad: alguses K. Kańska ja E. Manhaeve, hiljem E. Manhaeve)
   
      Kohtuasja ese
   
   
               —
            
            
               Kohtuasjas T-396/05 EÜ artikli 230 alusel esitatud nõue tühistada esiteks komisjoni otsus, millega nõuti tagasi komisjoni poolt tema ja hageja vahelise lepingu raames ettemaksena tasutud summad ja teiseks nõue tühistada komisjoni otsus kohaldada hageja suhtes nõuete tasaarvestust;
            
         
               —
            
            
               kohtuasjas T-397/05 EÜ artikli 238 alusel esitatud nõue kohaldada komisjoni lepingulist vastutust ja kohustada viimast tasuma lepingus ettenähtud toetuse jääksumma.
            
         
      Otsuse resolutiivosa
   
   
               1.
            
            
               Kohtuasjas T-396/05 jätta nõue vastuvõetamatuse tõttu läbi vaatamata osas, milles see on suunatud võlateate nr 3240705638 ja Euroopa Ühenduste Komisjoni 30. augusti 2005. aasta kirjas sisaldunud tagasinõudmise otsuse vastu.
            
         
               2.
            
            
               Kohtuasjas T-396/05 puudub vajadus otsustada nõude üle tühistada komisjoni 5. oktoobri 2005. aasta kirjas sisaldunud otsus, millega otsustati Architecture, microclimat, énergies douces — Europe et Sud SARL (ArchiMEDES) ja komisjoni vastastikuste nõuete osas kohaldada tasaarvestust.
            
         
               3.
            
            
               Kohtuasjas T-397/05 jätta hagi rahuldamata.
            
         
               4.
            
            
               Kohtuasjas T-397/05 mõista ArchiMEDESelt komisjoni kasuks välja 1 448 256,86 eurot, millele lisanduvad kuni võla täieliku tasumiseni viivised Prantsuse õigusaktidega kinnitatud seadusjärgses määras, ent nii, et see määr ei ületa 5,5 % aastas.
            
         
               5.
            
            
               Kohtuasjas T-396/05 tuleb pool komisjoni kohtukuludest — sh ajutiste meetmete kohaldamise menetlusega kaasnenud kulud kohtuasjas T-396/05 R — mõista välja ArchiMEDESelt, kes ühtlasi kannab ise oma kohtukulud.
            
         
               6.
            
            
               Kohtuasjas T-397/05 kannab kohtukulud — sh ajutiste meetmete kohaldamise menetlusega kaasnenud kulud kohtuasjas T-397/05 R — ArchiMEDES.
            
         
      (1)  ELT C 74, 25.3.2006.